Freitag:  Am Morge am 04:45 Alarm! Dasmol simmer vorbereitet gsi. I han mit em TAZ gschlofe und alli sind scho öppe am 04:15 ufgstande, hend alles parat gmacht und sogar Zimmerornig erstellt. Wos denn losgange isch simmer mit Vollgas uf dä Wöschplatz gsecklet und hend dasmol erfüllt. "14 minute und 32 sekunde mini Herre, ich gratuliere ihne."  Nochher han i denn dörfe go Düschele und dä Usgänger alege zum gemütlich mit em Zug uf Rüti ZH gondle, wo mir denn öppe 6 stund lang hend  dörfe uf en bildschrim luege und so luschtigi Psychoteschtli usfülle. Denn sind so Intelligenzteschtli cho, dötte han i natürli voll abgrumt, Maximalnote.  Am obig am 6i simmer zrugg gsi, hend üsi dörfe go umzieh, Znacht ese und i han denn no 10 (!) 2 x2m Blache müese putze, also mit eim zäme   Denn hemmer scho wider chöne go düschele nd denn go schlofe.